KOMISIJOS SPRENDIMAS
2005 m. lapkričio 21 d.
kuriuo leidžiama Latvijos Respublikai apskaičiuojant nuosavų išteklių iš PVM bazę naudoti tam tikrus apytikrius įverčius
(pranešta dokumentu Nr. C(2005) 4424)
(autentiškas tik tekstas latvių kalba)
(2005/817/EB, Euratomas)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Europos atominės energijos bendrijos steigimo sutartį,
atsižvelgdama į 1989 m. gegužės 29 d. Tarybos reglamentą (EEB, Euratomas) Nr. 1553/89 dėl galutinių vienodų nuosavų išteklių, kaupiamų iš pridėtinės vertės mokesčio, surinkimo priemonių (1), ypač į jo 13 straipsnį,
kadangi:
(1)
Pagal 1977 m. gegužės 17 d. Šeštosios Tarybos direktyvos 77/388/EEB dėl valstybių narių apyvartos mokesčių įstatymų derinimo - Bendra pridėtinės vertės mokesčio sistema: vienodas vertinimo pagrindas (2) (toliau - Šeštoji direktyva), 28 straipsnio 3 dalį valstybės narės gali ir toliau neapmokestinti arba apmokestinti tam tikrus sandorius; į šiuos sandorius būtina atsižvelgti nustatant išteklių iš PVM bazę.
(2)
Taikant Šeštosios direktyvos 28 straipsnio 3 dalies nuostatas, Latvijos Respublikos stojimo į Europos Sąjungą akto (3) VIII priedo 7 skirsnio (Mokesčiai) 1 dalyje Latvijos Respublikai leidžiama neapmokestinti tam tikrų sandorių, išvardytų Šeštosios direktyvos F priede.
(3)
Latvijos Respublika negali tiksliai apskaičiuoti tam tikrų kategorijų sandorių, išvardytų Šeštosios direktyvos F priedo 2 ir 17 punktuose, nuosavų išteklių iš PVM bazės; šiam apskaičiavimui atlikti greičiausiai reikėtų daug administracinių sąnaudų, palyginti su nedidele šių sandorių reikšme bendrai Latvijos Respublikos išteklių iš PVM bazei; Latvijos Respublika gali apskaičiuoti šių kategorijų sandorius, išvardytus Šeštosios direktyvos F priede, naudodama apytikrius įverčius; todėl pagal Reglamento (EEB, Euratomas) Nr. 1553/89 6 straipsnio 3 dalies antrą įtrauką Latvijos Respublikai turėtų būti leista apskaičiuoti PVM bazę, naudojant apytikrius įverčius.
(4)
Nuosavų išteklių patariamasis komitetas patvirtino ataskaitą su jo narių nuomonėmis apie šį sprendimą,
PRIĖMĖ ŠĮ SPRENDIMĄ:
1 straipsnis
Siekiant apskaičiuoti nuosavų išteklių, kaupiamų iš PVM, bazę nuo 2004 m. gegužės 1 d. Latvijos Respublikai pagal Reglamento (EEB, Euratomas) Nr. 1553/89 6 straipsnio 3 dalies antrą įtrauką leidžiama naudoti apytikrius įverčius šių kategorijų sandorių, nurodytų Šeštosios direktyvos F priede, atžvilgiu:
1)
autorių, menininkų ir atlikėjų paslaugos (F priedo 2 punktas);
2)
keleivinis transportas (F priedo 17 punktas).
2 straipsnis
Šis sprendimas skirtas Latvijos Respublikai.
Priimta Briuselyje, 2005 m. lapkričio 21 d.